ବିରଞ୍ଚି ଏକା ନୁହନ୍ତି, କମିଶନ ଓ ସଦସ୍ୟ ସମପରିମାଣରେ ଦାୟୀଃ ବିଜୟ\nସରିଲା ରିମାଣ୍ଡ । କଣ ନୂଆ ତଥ୍ୟ ପାଇଲା ଭିଜିଲାନ୍ସ ? ଏଭଳି ପ୍ରଶ୍ନ ଏବେ ସମସ୍ତଙ୍କ ମନରେ । କାରଣ OSSC ନିଯୁକ୍ତିରେ ଅନିୟମିତତା ଅଭିଯୋଗ ହେବା ପରେ ଏବେ ସମସ୍ତଙ୍କ ନଜର ପିଏସ୍ ବିରଞ୍ଚି ସାହୁଙ୍କ ଉପରେ ।\nLast updated: 06 August 2021, 08:43 PM IST\nସରିଲା ବିରଞ୍ଚି ସାହୁଙ୍କ ରିମାଣ୍ଡ ।\nକଣ କହିଲଷ ବିରଞ୍ଚି ? ସମସ୍ତଙ୍କ ନଜର ।\nକମିଶନ ଓ ସଦସ୍ୟ ବି ଦାୟୀଃ ବିଜୟ ମହାପାତ୍ର ।\nଭୁବନେଶ୍ୱରଃ ସରିଲା ରିମାଣ୍ଡ । କଣ ନୂଆ ତଥ୍ୟ ପାଇଲା ଭିଜିଲାନ୍ସ ? ଏଭଳି ପ୍ରଶ୍ନ ଏବେ ସମସ୍ତଙ୍କ ମନରେ । କାରଣ OSSC ନିଯୁକ୍ତିରେ ଅନିୟମିତତା ଅଭିଯୋଗ ହେବା ପରେ ଏବେ ସମସ୍ତଙ୍କ ନଜର ପିଏସ୍ ବିରଞ୍ଚି ସାହୁଙ୍କ ଉପରେ ।\nସେପଟେ ପିଏସ୍ ବିରଞ୍ଚି ସାହୁ ଗିରଫ ହେବା ପ୍ରସଙ୍ଗ ନେଇ ରାଜ୍ୟ ସରକାରଙ୍କୁ ଟାର୍ଗେଟ୍ କରିଛନ୍ତି ବରିଷ୍ଠ ବିଜେପି ନେତା ବିଜୟ ମହାପାତ୍ର । ସେ କହିଛନ୍ତି ବିରଞ୍ଚି ଏକା ଦାୟୀ ନୁହନ୍ତି, କମିଶନ ଓ ସଦସ୍ୟ ସମପରିମାଣରେ ଦାୟୀ । ତେଣୁ କମିଶନ ଓ ସଦସ୍ୟଙ୍କୁ ସେଠାରୁ ତୁରନ୍ତ ହଟାଯିବା ଦରକାର ବୋଲି କହିଛନ୍ତି । ଦୀର୍ଘ ବର୍ଷ ହେଲା ଅଭିଯୋଗ ହେଉଥିଲା ଟଙ୍କା ନ ଦେଲେ ଚାକିରି ହୁଏନି । ତେଣୁ ମୁଖ୍ୟମନ୍ତ୍ରୀଙ୍କୁ ଅନୁରୋଧ କମିଶନଙ୍କୁ ହଟାଯାଇ ଦୃଢ଼ କାର୍ଯ୍ୟାନୁଷ୍ଠାନ ନିଅନ୍ତୁ ।\nଆମେ ସେହି ପିଏସ୍ ବିରଞ୍ଚି ସାହୁଙ୍କ କଥା କହୁଛୁ, ଯାହାଙ୍କ ଘରେ ଭିଜିଲାନ୍ସ ଟିମ୍ ରେଡ୍ କରିଥିଲା । ଆଉ ନଗଦ ୨୫ ଲକ୍ଷ ଟଙ୍କାରୁ ଅଧିକ ଜବତ କରିଥିଲା । ଖାଲି ସେତିକି ନୁହେଁ ସେଢ଼େ ତିନି କୋଟି ଟଙ୍କାରୁ ଅଧିକ ଟଙ୍କାର ସମ୍ପତ୍ତି ମଧ୍ୟ ତାଙ୍କର ଠାବ କରିଥିଲା ଭିଜିଲାନ୍ସ । OSSCର ଜଣେ ସଦସ୍ୟଙ୍କ ବ୍ୟକ୍ତିଗତ ସଚିବ ହେଉଛନ୍ତି ବିରଞ୍ଚି ସାହୁ । ତେଣୁ ସେ ଚାକିରି କରେଇବା ପାଇଁ ଆଶାୟୀଙ୍କଠାରୁ ଟଙ୍କା ନେଉଥିବା ଆଶଙ୍କା ଅଭିଯୋଗ କରାଯାଇଛି । ନଚେତ ଏତେ ଟଙ୍କା ତାଙ୍କ ଘରେ ଆସିଲା କେଉଁଠୁ ? ତେବେ ବିରଞ୍ଚିଙ୍କୁ ଗିରଫ କରିବା ପରେ ତାଙ୍କ ନାଁରେ ଅନେକ ଅଭିଯୋଗ ମଧ୍ୟ ଉଠିଛି । ହେଲେ ବିରଞ୍ଚି ହେଉଛନ୍ତି ଜଣେ ତୃତୀୟ ଶ୍ରେଣୀ କର୍ମଚାରୀ । ତାଙ୍କ ପଖରେ ସିଧା ସଳଖ ଭାବେ କୌଣସି ନିଯୁକ୍ତି ଦେବାର କ୍ଷମତା ନାହିଁ । ତେଣୁ ତାଙ୍କ ପଛରେ କେଉଁ ଅଫିସର କିମ୍ବା ନେତାଙ୍କ ହାତ ରହିଛି ତାହା ଜାଣିବାକୁ ସମସ୍ତେ ଚାହିଁ ବସିଛନ୍ତି ।\nଭିଜିଲାନ୍ସ ରେଡ୍ ପରେ ବିରଞ୍ଚିକୁ ଗିରଫ କରାଯାଇଥିଲା । ଏହାପରେ ତାଙ୍କୁ ୪ ଦିନିଆ ରିମାଣ୍ଡରେ ନିଆଯାଇଥିଲା । ଆଜି ତାଙ୍କର ରିମାଣ୍ଡ ଅବଧି ଶେଷ ହୋଇଛି । ଏହି ରିମାଣ୍ଡ ଅବଧି ବେଳେ ପଚରାଉଚରାରୁ ତଦନ୍ତକାରୀ ସଂସ୍ଥା ନିଯୁକ୍ତି ରାକେଟର ଆଉ କେଉଁ ଲିଙ୍କ ପାଇଛି ତା ଉପରେ ଏବେ ସମସ୍ତଙ୍କ ନଜର ।\nPolitics ବିଜୁ ପଟ୍ଟନାୟକ ଅନ୍ତର୍ଜାତୀୟ ବିମାନବନ୍ଦରର ଘରୋଇ କରଣକୁ ଯୁବ କଂଗ୍ରେସର ବିରୋଧ\nଭୁବନେଶ୍ୱର ବିଜୁ ପଟ୍ଟନାୟକ ଅନ୍ତର୍ଜାତୀୟ ବିମାନ ବନ୍ଦର ଘରୋଇକରଣ ଯୋଜନାକୁ କଂଗ୍ରେସର ବିରୋଧ । ଓଡିଶା ଯୁବ କଂଗ୍ରେସର ପକ୍ଷରୁ ଏହାକୁ ବିରୋଧ କରି ଧାରଣା ଦିଆଯାଇଛି ।
